Document ID: 31987D0005

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Δεκεμβρίου 1986
για την έγκριση μιας προσθήκης στο πρόγραμμα σχετικά με την παρασκευή μεταποιημένων οπωροκηπευτικών προϊόντων στη Δανία σύμφωνα με τον κανονισμό του Συμβουλίου (ΕΟΚ) αριθ. 355/77
(Το κείμενο στη δανική γλώσσα είναι το μόνο αυθεντικό)
(87/5/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό του Συμβουλίου (ΕΟΚ) αριθ. 355/77 της 15ης Φεβρουαρίου 1977 σχετικά με τα κοινά μέτρα για τη βελτίωση των συνθηκών μεταποίησης και εμπορίας των γεωργικών και αλιευτικών προϊόντων (1), όπως τροποποιήθηκε τελευταία από τον κανονισμό του Συμβουλίου (ΕΟΚ) αριθ. 2224/86 1986 (2), και ιδίως το άρθρο 5,
Εκτιμώντας:
ότι στις 6 Μαΐου 1986 η κυβέρνηση της Δανίας διαβίβασε μία προσθήκη στο πρόγραμμα που εγκρίθηκε με την απόφαση 84/146/ΕΟΚ της Επιτροπής (3) σχετικά με την παρασκευή μεταποιημένων οπωροκηπευτικών προϊόντων·
ότι ο σκοπός αυτής της προσθήκης είναι να καταστήσει δυνατή την περαιτέρω συνέχιση των στόχων που καθορίζονται στο αρχικό πρόγραμμα, συμπεριλαμβανομένων:
- της αύξησης της ικανότητας για μεταποίηση λαχανικών υπαίθριας συγκομιδής,
- της αύξησης της ικανότητας για αποθεματοποίηση και μεταποίηση ημιτελών προϊόντων,
- της ενίσχυσης των μέσων που αφορούν την εμπορία και της αναδιάρθρωσης του τομέα,
προκειμένου να προσαρμοστεί ο εφοδιασμός στις απαιτήσεις της αγοράς και να αυξηθεί έτσι η αξία των προϊόντων στην αγορά και να βελτιωθούν τα εισοδήματα των παραγωγών·
ότι, ως εκ τούτου, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι, εξάλλου, τα σχέδια των επενδύσεων πρέπει να αφορούν κυρίως προϊόντα ή ημιτελή προϊόντα δανέζικης καταγωγής·
ότι η προσθήκη συμπεριλαμβάνει επαρκείς πληροφορίες, όπως απαιτείται από το άρθρο 3 του κανονισμού (ΕΟΚ) αριθ. 355/77, (άλλες από αυτές που αφορούν τα προϊόντα που δεν περιλαμβάνονται στο παράρτημα ΙΙ, για τα οποία δεν μπορεί να ληφθεί απόφαση σε αυτό το στάδιο, από τις οποίες αποδεικνύεται ότι μπορούν να επιτευχθούν οι στόχοι του άρθρου 1 του κανονισμού όσον αφορά τον τομέα των μεταποιημένων οπωροκηπευτικών στη Δανία· ότι η προθεσμία που απαιτείται για την εκτέλεση αυτής της προσθήκης δεν υπερβαίνει τα όρια της προθεσμίας που καθορίζονται στο άρθρο 3 παράγραφος 1 στοιχείο ζ) του κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η προσθήκη στο πρόγραμμα που αφορά την παρασκευή μεταποιημένων οπωροκηπευτικών προϊόντων η οποία διαβιβάστηκε από την κυβέρνηση της Δανίας σύμφωνα με τον κανονισμό (ΕΟΚ) αριθ. 355/77 στις 6 Μαΐου 1986, με την επιφύλαξη των όσων αναφέρονται στα σημεία του αιτιολογικού.
Άρθρο 2
Η παρούσα απόφαση απευθύνεται στο Βασίλειο της Δανίας.
Βρυξέλλες, 10 Δεκεμβρίου 1986.

Labels: 18
17
19